Saturday, November 23, 2013-12:22 PM
नई दिल्ली : वर्ष 2008 के नोट के बदले वोट मामले में निचली अदालत ने समाजवादी पार्टी के सांसद रेवती रमन सिंह को भी आरोपी बनाया था। परंतु बाद में सांसद रमन सिंह को दिल्ली उच्च न्यायालय ने राहत दे दी थी।
निचली अदालत ने कहा था कि रमन सिंह के खिलाफ पर्याप्त सबूत हैं, जो यह दर्शा रहे हैं कि वह भी इस षड्यंत्र में शामिल थे। इस आदेश को रमन सिंह ने उच्च न्यायालय में चुनौती दी थी, जिसके बाद न्यायालय ने निचली अदालत के उस आदेश को रद्द कर दिया था, जिसके तहत रमन सिंह को आरोपी बनाया गया था और समन जारी किए गए थे।
रमन सिंह का कहना था कि उसे दिल्ली पुलिस ने क्लीन चिट दे दी थी, उसके बावजूद भी अदालत ने उसे आरोपी बनाया है।